**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO AKADEMINIŲ REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

**2016-09-23** Nr. **TAR1-102**

Posėdis įvyko 2016 m. rugsėjo 20 d. (15.30 – 17.00)

Posėdžio pirmininkas KMART pirmininkus Simonas Gentvilas, Klaipėdos miesto savivaldybės tarybos Miesto plėtros ir strateginio planavimo komiteto deleguotas atstovas

Posėdžio sekretorius Jurgita Činauskaitė–Cetiner, Jaunimo reikalų koordinatorė.

Dalyvavo: Jolanta Braukylienė (pagal įgaliojimą), ­­­­­­­­­­­­­­­­­­­­­Simonas Gentvilas, Genutė Kalvaitienė, Virginija Kazakauskienė, pagal. Įgaliojimą Modestas Vaikšnoras, Gražina Markvaldienė, Jolanta Mileškienė, Violeta Petrušienė, Vilija Prižgintienė, Vilhelmas Simėnas, Lina Skrupskelienė, Eglė Zalatoriūtė

Svečiai: Viktorija Palubinskienė

DARBOTVARKĖ:

1. Dėl pasiūlymų Klaipėdos miesto savivaldybės administracijai, rengiant 2017 metų biudžetą (pranešėjas S. Gentvilas);
2. Dėl „Klaipėda-studentų uostas. STUDIJŲ REGATA“ organizavimo (pranešėja J. Činauskaitė-Cetiner);
3. Dėl Klaipėdos m. savivaldybės administracijos priemonių, galinčių efektyviau pritraukti studentus į Klaipėdos m. aukštąsias mokyklas 2017 metais;
4. Kiti klausimai.

1. SVARSTYTA. Dėl pasiūlymų Klaipėdos miesto savivaldybės administracijai, rengiant 2017 metų biudžetą (pranešėjas S. Gentvilas);

 Kalbėjo S. Gentvilas, G. Markvaldienė, V. Simėnas, M. Vaikšnoras, G. Kalvaitienė, V. Prižgintienė, V. Petrušienė, V. Kazakauskienė.

Diskusijos metu pateikti siūlymai 2017 metų biudžetui:

- padidinti biudžetą renginiams „Klaipėda-studentų uostas. STUDIJŲ REGATA“ ir „Klaipėda-studentų uostas. RUGSĖJO 1 – OSIOS ŠVENTĖ“, atsižvelgiant į praėjusių metų faktines išlaidas;

- numatyti finansavimą naujai priemonei Vakarų Lietuvos regiono studijų ir karjeros konsultantų supažindinimas su Klaipėdos profesinio ir aukštojo mokslo institucijomis, verslo kompanijomis ir studentų gyvenimu;

- numatyti finansavimą premijoms už Klaipėdos profesinių ir aukštųjų mokyklų baigiamuosius darbus, susijusius su miesto aktualia tematika (Pvz. Klaipėda 2017 – Lietuvos kultūros sostinė ir pan.);

- numatyti dalinį būsto nuomos kompensavimą 1-iems metams itin gabiems Klaipėdos aukštųjų mokyklų 1 kurso studentams su itin aukštu konkursiniu balu;

- numatyti papildomą etatą specialistui prie jaunimo reikalų koordinatoriaus, kuris padėtų efektyviau ir operatyviau įgyvendinti jaunimo politiką Klaipėdos miesto savivaldybėje.

NUTARTA:

1. Pagal siūlymus numatyti priemones strateginiame veiklos plane 2017 – 2019 metams.

2. SVARSTYTA. Dėl „Klaipėda-studentų uostas. STUDIJŲ REGATA“ organizavimo (pranešėja J. Činauskaitė-Cetiner);

Kalbėjo: S. Markvaldienė, E. Zalatoriūtė, V. Simėnas, J. Braukylienė, G. Kalvaitienė

Diskusijos metu pateikti pasiūlymai:

* Sudaryti renginio organizacinę darbo grupę iš KMART atstovaujančių institucijų ir tikslinių grupių;
* renginį organizuoti 2017 metų kovo 3 diena;
* renginio formatą palikti tokį patį kaip ir 2016 metais;
* renginio vieta - Kultūros Fabrikas;
* renginio metu daugiau dėmesio skirti tarptautiškumo aspektui;
* renginio biudžetą formuoti atsižvelgiant į praėjusių metų faktines išlaidas ir kreiptis į Klaipėdos miesto savivaldybės administraciją dėl skirtų asignavimų padidinimo.

NUTARTA:

1. Pagal galimybes 2017 metais studijų parodą „Klaipėda-studentų uostas. STUDIJŲ REGATA“ organizuoti 2017 m. kovo mėn. 3 dieną Kultūros fabrike.
2. Pavesti jaunimo reikalų koordinatorei J. Činauskaitei-Cetiner iki 2016-09-30 sudaryti „Klaipėda-studentų uostas. STUDIJŲ REGATA“ organizacinę darbo grupę ir kreiptis į Klaipėdos miesto savivaldybės administraciją dėl renginio biudžeto padidinimo.

3. SVARSTYTA. Dėl Klaipėdos m. savivaldybės administracijos priemonių, galinčių efektyviau pritraukti studentus į Klaipėdos m. aukštąsias mokyklas 2017 metais;

Klausimas aptartas sprendžiant dėl 2017 metų biudžeto (žr. 1 klausimo nutarimą)

4. SVARSTYTA. Kiti klausimai

Kitų klausimų pateikta nebuvo.

|  |  |
| --- | --- |
| Posėdžio pirmininkas | Simonas Gentvilas |
|  |
| Posėdžio sekretorius | Jurgita Činauskaitė-Cetiner |